Hej Bolius  
  
Jeg har et hus fra 1960, og der findes tilsyneladende ikke noget info om stikledningen ind i huset fra kabelskabet, der står i skel ved fortovskanten.


Der er 1,25 meter fra hus til naboskel, hvor stikledingen vil være ført.


Vi står for at fjerne fælles hæk i skellet mellem vores nabo og os.


Da stikledningen er ejers ansvar, ønsker jeg svar på, hvordan jeg kan finde den nøjagtige placering af min stikledning?


Mvh John


Hvor finder jeg information om placering af stikledninger på min grund, så de ikke skades når jeg graver?
Hej John


Den information findes ikke nødvendigvis, så du må være forsigtig, når du graver ned der, hvor der kan ligge kabler.


Der bør dog ligge en form for beskyttelse (fx kappe eller rør) eller anden form for markering over kablerne - som I gerne skulle støde på, før I får gravet så langt ned, så selve kablerne kan skades.  


Men det er ikke altid, at kabler og stikledninger er placeret som på eventuelle tegninger, beskyttet som de skal, eller at de er gravet så langt ned som foreskrevet på det tidspunkt, hvor de blev lagt.


Læs mere her: [Tjek din grund inden du graver](https://www.bolius.dk/tjek-din-grund-inden-du-graver-18185/)

Ellers er en mulighed at få enten el-selskabet eller en elinstallatør til med en kabelsøger at måle sig frem til en ret præcis placering - men det vil være noget der så skal betales for.

